
ПРИЕТИ ТЕКСТОВЕ

[bookmark: Sujet][bookmark: References]Законодателна резолюция на Европейския парламент от 29 април 2026 г. относно проекта на решение на Съвета за изменение на Акта за избирането на членове на Европейския парламент чрез всеобщи преки избори, приложен към Решение 76/787/ЕОВС, ЕИО, Евратом на Съвета от 20 септември 1976 г. (06708/2026 – C10-0078/2026 – 2025/0900(APP))
(Специална законодателна процедура – одобрение)
Европейският парламент,
–	като взе предвид проекта на решение на Съвета (06708/2026),
[bookmark: _Hlk228357877]–	като взе предвид искането за одобрение, представено от Съвета в съответствие с член 223, параграф 1 от Договора за функционирането на Европейския съюз и като взе предвид член 106а, параграф 1 от Договора за създаване на Европейската общност за атомна енергия (C10-0078/2026),
–	като взе предвид своята законодателна резолюция от 13 ноември 2025 г. относно изменението на Акта за избиране на членове на Европейския парламент, с което на членове на ЕП се дава възможност да гласуват на пленарно заседание чрез пълномощник по време на бременност и след раждане[footnoteRef:1], [1:  	ОВ C, C/2026/1667, 22.4.2026 г., ELI: http://data.europa.eu/eli/C/2026/1667/oj.] 

–	като взе предвид член 107, параграфи 1 и 4 от своя Правилник за дейността,
–	като взе предвид препоръката на комисията по конституционни въпроси (A10-0123/2026),
1.	дава своето одобрение за проекта на решение на Съвета;
2.	възлага на своя председател да предаде позицията на Парламента съответно на Съвета и на Комисията, както и на националните парламенти.

